La Xarxa contra els tancaments i la precarietat s’adhereix a les mobilitzacions contra la nova ordenança municipal sobre el civisme.

Aquesta ordenança s’emmarca en una òptica que entén allò públic com a quelcom que pot ser privatitzat o “patrimonialitzat”, on lo públic deixa de ser un bé comú, propietat de tothom, i esdevé un espai en mans d’uns pocs: ja sigui de les èlits econòmiques, polítiques o burocràtiques. 

L'ordenança preten excloure, d'aquest espai públic, les necessitats i els drets de les persones, especialment dels col·lectius més vulnerables com ara  menors, persones immigrades, treballadores sexuals, captaires, sense sostre... 

L'ordenança preten silenciar la dissidència política i social, des de l’Ajuntament es podrà impedir les protestes que no interessin, prohibir-les, multar-les i rebentar-les amb els antiavalots:

- La Guàrdia Urbana tindrà carta blanca per interpretar l’us indegut de la via pública, i ho farà complir pressumiblement el cos antiavalots de la Guàrdia Urbana.

- No es poden posar pancartes (tan sols autoritzen les instalades al propi balcó), ni cartells, ni adhesius. Ni repartir octavetes.

- No es poden fer acampades de protesta.

- Es podrà exigir una pòlissa d’assegurança per a organitzar actes a la via pública.

- Es podrà exigir als convocants de manifestacions que dipositin una fiança per pagar possibles grafittis, desperfectes,...

- No es poden posar paradetes informatives.

No podem acceptar una ordenança que persegueix a la pobresa i retalla els drets socials.
Cridem a tots i totes a participar a la manifestació convocada per “victimes del civisme” el proper dissabte 17 de desembre a les 17.00h a Plaça Universitat

EL CARRER ÉS DE TOTHOM.